Uznesenie Mestského súdu Bratislava II sp. zn. 73Pu/2/2024 z 21. 5. 2024
Uznesenie Mestského súdu Bratislava II z 21. mája 2024, sp. zn. 73Pu/2/2024, ECLI:SK:MSBA2:2024:1224201130.4
Súd: Mestský súd Bratislava II
Spisová značka: 73Pu/2/2024
ECLI: ECLI:SK:MSBA2:2024:1224201130.4
Dátum vydania: 21. 5. 2024
Forma: Uznesenie
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava II 73Pu/2/2024 1224201130 21. 05. 2024 JUDr. Emília Kosturková ECLI:SK:MSBA2:2024:1224201130.4
Uznesenie Mestský súd Bratislava II v konaní o vyslovenie prípustnosti prevzatia a držania v zdravotníckom zariadení umiestnenej: B. V., nar. XX.XX.XXXX, trvale bytom K. XX, K., t. č. umiestnená v Psychiatrickej nemocnici Phillipa Pinela Pezinok, so sídlom Malacká cesta 63, Pezinok, takto rozhodol: I. Súd konanie zastavuje. II. Žiaden z účastníkov nemá nárok na náhradu trov konania. odôvodnenie: 1. Na základe oznámenia Univerzitnej nemocnice Bratislava, Pažítková 4, Bratislava, pracovisko: Nemocnica sv. Cyrila a Metoda, Antolská 11, Bratislava (ďalej len „zdravotnícke zariadenie“) zo dňa 16.04.2024 o 08:30 hod. začal súd, v zmysle § 254 ods. 2 Civilného mimosporového poriadku (ďalej len „CMP“), uznesením č. k. 73Pu/2/2024-6 zo dňa 16.04.2024 konanie o vyslovenie prípustnosti prevzatia osoby: B. V., nar. XX.XX.XXXX, trvale bytom K. XX, K. (ďalej len „umiestnená“) do zdravotníckeho zariadenia podľa § 253 ods. 1 CMP, ku ktorému došlo bez jej písomného informovaného súhlasu dňa 15.04.2024 o 18:58 hod. 2. Uznesením č. k. 73Pu/2/2024-14 zo dňa 17.04.2024 rozhodol tunajší súd o tom, že k prevzatiu umiestnenej došlo dňa 15.04.2024 o 18:58 hod. zo zákonných dôvodov. 3. Dňa 03.05.2024 doručilo zdravotnícke zariadenie súdu oznámenie o tom, že umiestnená bola prevezená do Psychiatrickej nemocnica Philippa Pinela v Pezinku za účelom ďalšej liečby. 4. Dňa 20.05.2024 doručilo zdravotnícke zariadenie súdu podpísaný informovaný súhlas umiestnenej s hospitalizáciou zo dňa 07.05.2024 o 09:30 hod., ktorá bude ďalej pokračovať dobrovoľne. 5. Podľa § 23 ods. 3 CMP, ak sa konanie začalo bez návrhu, súd konanie zastaví, ak odpadli dôvody, pre ktoré bolo začaté. 6. Podľa § 161 ods. 1 a 2 zákona č. 160/2015 Z. z. Civilný sporový poriadok (ďalej len „CSP“), ak tento zákon neustanovuje inak, súd kedykoľvek počas konania prihliada na to, či sú splnené podmienky, za ktorých môže konať a rozhodnúť (ďalej len „procesné podmienky“). Ak ide o nedostatok procesnej podmienky, ktorý nemožno odstrániť, súd konanie zastaví. 7. Jedným zo základných predpokladov vedenia detenčného konania (konania o prípustnosti prevzatia a držania v zdravotníckom zariadení podľa § 252 a nasl. CMP) je umiestnenie osoby v zdravotníckom zariadení bez jej informovaného súhlasu (pri absencii informovaného súhlasu, resp. v prípade odvolania informovaného súhlasu). Vzhľadom k tomu, že umiestnená udelila zdravotníckemu zariadeniu
informovaný súhlas s hospitalizáciou, odpadol dôvod pre ďalšie vedenie detenčného konania, a preto súd toto konanie zastavil (§ 2 ods. 1 CMP v spojení s § 161 ods. 2 CSP per analogiam). 8. O nároku účastníkov na náhradu trov konania súd rozhodol podľa § 52 CMP, podľa ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti tomuto uzneseniu je prípustné odvolanie. Odvolanie môže podať účastník, v neprospech ktorého bolo uznesenie vydané. Odvolanie sa podáva v lehote 15 dní od doručenia uznesenia na Mestskom súde Bratislava II. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy. Odvolanie možno podať písomne, a to v listinnej podobe alebo v elektronickej podobe. Odvolanie podané v elektronickej podobe bez autorizácie podľa osobitného predpisu treba dodatočne doručiť v listinnej podobe alebo v elektronickej podobe autorizované podľa osobitného predpisu; ak sa dodatočne nedoručí súdu do desiatich dní, na odvolanie sa neprihliada. Súd na dodatočné doručenie odvolania nevyzýva. V odvolaní sa popri všeobecných náležitostiach podania (ktorému súdu je určené, kto ho robí, ktorej veci sa týka, čo sa ním sleduje, podpis, spisová značka konania) uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že (a) neboli splnené procesné podmienky, (b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, (c) rozhodoval vylúčený sudca alebo nesprávne obsadený súd, (d) konanie má inú vadu, ktorá mohla mať za následok nesprávne rozhodnutie vo veci, (e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, (f) súd prvej inštancie dospel na základe vykonaných dôkazov k nesprávnym skutkovým zisteniam, (g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, (h) rozhodnutie súdu prvej inštancie vychádza z nesprávneho právneho posúdenia veci, (i) právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v písmenách a) až h), ak táto vada mala vplyv na rozhodnutie vo veci samej, alebo (j) súd prvej inštancie nesprávne alebo neúplne zistil skutočný stav veci. Odvolanie podané v listinnej podobe treba predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší subjekt dostal jeden rovnopis s prílohami. Ak sa nepredloží potrebný počet rovnopisov a príloh, súd vyhotoví kópie odvolania na trovy odvolateľa.

